CELEX: 32011D0848
Language: sl
Date: 2011-12-16 00:00:00
Title: Izvedbeni sklep Sveta 2011/848/SZVP z dne 16. decembra 2011 o izvajanju Sklepa Sveta 2010/788/SZVP o omejitvenih ukrepih proti Demokratični republiki Kongo

17.12.2011   
            
            
               SL
            
            
               Uradni list Evropske unije
            
            
               L 335/83
            
         IZVEDBENI SKLEP SVETA 2011/848/SZVP
   z dne 16. decembra 2011
   o izvajanju Sklepa Sveta 2010/788/SZVP o omejitvenih ukrepih proti Demokratični republiki Kongo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo (1) in zlasti člena 6 Sklepa,
   ob upoštevanju naslednjega:
   
               (1)
            
            
               Svet je 20. decembra 2010 sprejel Sklep 2010/788/SZVP o omejitvenih ukrepih proti Demokratični republiki Kongo.
            
         
               (2)
            
            
               Odbor Varnostnega sveta, ustanovljen v skladu z Resolucijo Varnostnega sveta Združenih narodov 1533 (2004) o Demokratični republiki Kongo, je 12. oktobra in 28. novembra 2011 posodobil seznam posameznikov in subjektov, za katere veljajo omejevalni ukrepi.
            
         
               (3)
            
            
               Prilogo k Sklepu 2010/788/SZVP bi bilo treba ustrezno spremeniti –
            
         SPREJEL NASLEDNJI SKLEP:
   Člen 1
   Osebe s seznama iz Priloge k temu sklepu se dodajo na seznam iz Priloge k Sklepu 2010/788/SZVP.
   Člen 2
   Ta sklep začne veljati na dan sprejetja.
   
      V Bruslju, 16. decembra 2011
      
         
            Za Svet
         
         
            Predsednik
         
         T. NALEWAJK
      
   
   
      (1)  UL L 336, 21.12.2010, str. 30.
   
      PRILOGA
      
         Osebe iz člena 1
      
      
                  Ime
               
               
                  Privzeto ime
               
               
                  Datum/kraj rojstva
               
               
                  Podatki za ugotavljanje istovetnosti
               
               
                  Razlogi
               
               
                  Datum uvrstitve na seznam
               
            
                  Jamil MUKULU
               
               
                  Profesor Mušaraf
                  Steven Alirabaki
                  David Kyagulanyi
                  Musezi Talengelanimiro
                  Mzee Tutu
                  Abdullah Junjuaka
                  Alilabaki Kyagulanyi
               
               
                  1965
                  Drug možen datum rojstva: 1. januar 1964
                  
                              vas Ntoke,
                           
                        
                              podokrožje Ntenjeru,
                           
                        
                              območje Kayunga,
                           
                        
                              Uganda
                           
                        
               
                  Ugandčan
                  Vodja Zavezniških demokratičnih sil
                  Poveljnik, Zavezniške demokratične sile.
               
               
                  Iz javno dostopnih virov in uradnih poročil, tudi iz poročil strokovne skupine Odbora VS ZN za sankcije v DR Kongo, izhaja, da je Jamil Mukulu vojaški vodja Zavezniških demokratičnih sil, tuje oborožene skupine, ki deluje v DR Kongo ter ovira razoroževanje in prostovoljno vračanje oziroma ponovno naseljevanje borcev Zavezniških demokratičnih sil, kar je navedeno tudi v odstavku 4(b) Resolucije 1857 (2008).
               
               
                  12.10.2011
               
            
                  Hussein Muhammad
                  Nicolas Luumu
                  Talengelanimiro
               
               
                   
               
               
                   
               
               
                  Strokovna skupina Odbora VS ZN za sankcije v DR Kongo je poročala, da je Jamil Mukulu vodil in zagotavljal materialno podporo Zavezniškim demokratičnim silam, oboroženi skupini, ki deluje na ozemlju DR Kongo.
                  Iz več virov, tudi iz poročil strokovne skupine Odbora VS ZN za sankcije v DR Kongo, izhaja, da je Jamil Mukulu stalno vplival na politiko, zagotavljal finančno podporo ter neposredno poveljeval in nadziral dejavnosti Zavezniških demokratičnih sil na terenu, nadziral je tudi naveze z mednarodnimi terorističnimi mrežami.
               
            
                  Ntabo Ntaberi SHEKA
               
               
                   
               
               
                  4. april 1976
                  Ozemlje Walikale,
                  Demokratična republika Kongo
               
               
                  Kongovec
                  Glavni poveljnik, Obramba Konga Nduma, skupina Mayi Mayi Sheka
               
               
                  Ntabo Ntaberi Sheka, glavni poveljnik politične veje skupine Mayi Mayi Sheka, je politični vodja kongovske oborožene skupine, ki ovira razoroževanje, demobilizacijo oziroma ponovno vključevanje borcev. Skupina Mayi Mayi Sheka je kongovska milica z bazo na ozemlju Walikale v vzhodnem delu DR Kongo.
                  Skupina Mayi Mayi Sheka je izvedla napade na rudnike v vzhodnem delu DR Kongo ter prevzela rudnike Bisiye in jih odvzela lokalnim prebivalcem.
                  Ntabo Ntaberi Sheka je tudi huje kršil mednarodno pravo z dejanji, katerih tarča so otroci. V obdobju od 30. julija do 2. avgusta 2010 je Ntabo Ntaberi Sheka načrtoval in naročil več napadov na ozemlju Walikale, da bi kaznoval lokalne prebivalce, ki naj bi sodelovali s kongovskimi vladnimi silami. V napadih so bili otroci posiljeni in ugrabljeni za opravljanje prisilnega dela, deležni pa so bili okrutnega, nečloveškega ali poniževalnega ravnanja. Milica Mayi Mayi Sheka tudi prisilno rekrutira dečke in na podlagi rekrutiranja zadržuje otroke v svojih vrstah.
               
               
                  28.11.2011